2000R0851 — FI — 06.01.2005 — 003.001

Tämä asiakirja on ainoastaan dokumentointitarkoituksiin. Toimielimet eivät vastaa sen sisällöstä.

►B KOMISSION ASETUS (EY) N:o 851/2000, annettu 27 päivänä huhtikuuta 2000, aprikoosien kaupan pitämiseen sovellettavista vaatimuksista (EYV L 103, 28.4.2000, p.22)

Muutettu:









▼B

KOMISSION ASETUS (EY) N:o 851/2000,

annettu 27 päivänä huhtikuuta 2000,

aprikoosien kaupan pitämiseen sovellettavista vaatimuksista







EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon hedelmä- ja vihannesalan yhteisestä markkinajärjestelystä 28 päivänä lokakuuta 1996 annetun neuvoston asetuksen (EY) N:o 2200/96 ( 1 ), sellaisena kuin se on viimeksi muutettuna asetuksella (EY) N:o 1257/1999 ( 2 ), ja erityisesti sen 2 artiklan 2 kohdan ja 3 artiklan 3 kohdan, sekä katsoo seuraavaa: (1) Aprikoosit kuuluvat asetuksen (EY) N:o 2200/96 liitteessä I mainittuihin tuotteisiin, joille on vahvistettava kaupan pitämisen vaatimukset. Aprikoosien laatuvaatimuksista 1 päivänä toukokuuta 1991 annettua komission asetusta (ETY) N:o 1108/91 ( 3 ), sellaisena kuin se on viimeksi muutettuna asetuksella (EY) N:o 888/97 ( 4 ), on muutettu useita kertoja, eikä se ole enää oikeudellisesti selkeä. (2) Sen vuoksi olisi annettava uusi asetus ja kumottava asetus (ETY) N:o 1108/91. Avoimuus maailmanmarkkinoilla edellyttää, että tätä varten otetaan huomioon Yhdistyneiden Kansakuntien Euroopan talouskomission helposti pilaantuvien tuotteiden laatuvaatimusten asettamista ja laadun kehittämistä käsittelevän työryhmän aprikooseille suosittamat vaatimukset. (3) Näiden vaatimusten soveltamisella olisi voitava poistaa markkinoilta laadultaan epätyydyttävät tuotteet, ohjata tuotantoa kuluttajien vaatimuksia tyydyttäväksi sekä helpottaa kauppasuhteita tasapuolisen kilpailun pohjalta ja auttaa näin parantamaan tuotannon kannattavuutta. (4) Näitä vaatimuksia sovelletaan kaikissa kaupan pitämisen vaiheissa. Tuotteiden pitkät kuljetusmatkat, pitkähkö varastointiaika ja tuotteiden erilaiset käsittelyt saattavat aiheuttaa niissä biologisesta kehittymisestä tai pilaantumisalttiudesta aiheutuvaa laadun heikkenemistä. On syytä ottaa huomioon nämä muutokset sovellettaessa vaatimuksia lähettämisvaihetta seuraavissa kaupan pitämisen vaiheissa. Ekstraluokan tuotteissa, joiden on oltava erityisen huolella valikoituja ja pakattuja, voidaan sallia vain vähäinen tuoreuden ja täyden nestejännityksen väheneminen. (5) Asetuksen (EY) N:o 2200/96 3 artiklan 3 kohdassa säädetään mahdollisuudesta poiketa voimassaolevista vaatimuksista, jos jonkin alueen hedelmiä ja vihanneksia pidetään kaupan alueen vähittäiskaupoissa paikallisen perinteisen yleisesti tunnetun kulutuksen tyydyttämiseksi. Eräille Saksan Süßer See -alueella tuotetuille aprikoosilajikkeille on ominaista voimassaolevia vaatimuksia pienempi koko. Näitä aprikooseja myydään perinteisesti tuotantoalueella, ja niitä koskee komission asetus (EY) N:o 1010/98 ( 5 ), annettu 14 päivänä toukokuuta 1998, jossa sallitaan Saksalle poikkeus aprikooseille vahvistetuista kaupan pitämisen vaatimuksista. Yhteisön lainsäädännön selkiyttämiseksi ja yksinkertaistamiseksi kyseinen poikkeus olisi sisällytettävä tähän asetukseen ja kumottava sen vuoksi asetus (EY) N:o 1010/98. (6) Tässä asetuksessa säädetyt toimenpiteet ovat tuoreiden hedelmien ja vihannesten hallintokomitean lausunnon mukaiset, sekä katsoo seuraavaa: ON ANTANUT TÄMÄN ASETUKSEN:







1 artikla

CN-koodiin 0809 10 00 kuuluvien aprikoosien kaupan pitämisen vaatimukset ovat liitteessä.

Nämä vaatimukset koskevat kaikkia kaupan pitämisen vaiheita asetuksessa (EY) N:o 2200/96 säädetyin edellytyksin.

Lähettämistä seuraavissa vaiheissa tuotteissa voi kuitenkin esiintyä vaatimusten säännöksiin nähden:

— vähäistä tuoreuden ja täyden nestejännityksen vähenemistä,

— muissa kuin ekstraluokkaan luokitelluissa tuotteissa niiden kehityksestä ja pilaantumisalttiudesta johtuvia vähäisiä muutoksia.

2 artikla

1. Poiketen siitä, mitä tämän asetuksen liitteessä säädetään, Süßer See -alueella tuotettujen aprikoosien vähimmäiskoko voi olla 5 millimetriä pienempi kuin vaatimuksissa vahvistettu vähimmäiskoko. Näitä aprikooseja saa kuitenkin pitää kaupan ainoastaan Sachsen-Anhaltissa ja Sachsenissa.

2. Sovellettaessa tämän artiklan 1 kohtaa kussakin erässä on oltava asetuksen (EY) N:o 2200/96 5 artiklan 2 kohdassa tarkoitetussa asiakirjassa tai lomakkeessa muiden vaadittujen tietojen lisäksi seuraava maininta: ”Nur in Sachsen-Anhalt und Sachsen im Einzelhandel zu verkaufen”.

3 artikla

Kumotaan asetus (ETY) N:o 1108/91 ja asetus (EY) N:o 1010/98.

4 artikla

Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä.

Sitä sovelletaan sen voimaantulokuukautta seuraavan kuukauden ensimmäisestä päivästä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.









LIITE

APRIKOOSEJA KOSKEVAT VAATIMUKSET

I. TUOTTEEN MÄÄRITELMÄ

Nämä vaatimukset koskevat lajin Prunus armeniaca L. lajikkeiden aprikooseja, jotka on tarkoitettu toimitettaviksi kuluttajille tuoreina, lukuun ottamatta teolliseen jalostukseen tarkoitettuja aprikooseja.

II. LAATUA KOSKEVAT SÄÄNNÖKSET

Vaatimusten tarkoituksena on määritellä aprikoosien laatu kauppakunnostuksen ja pakkaamisen jälkeen.

A. Vähimmäisvaatimukset

Kullekin luokalle annetut erityissäännökset ja sallitut poikkeamat huomioon ottaen aprikoosien on kaikissa luokissa oltava:

— eheitä,

— terveitä; tuotteita, joissa on mätää tai jotka ovat muuten pilaantuneet ravinnoksi kelpaamattomiksi, ei sallita,

— puhtaita, lähes vailla näkyviä vieraita aineita,

— lähes vailla tuholaisia,

— lähes vailla tuholaisten aiheuttamia vioittumia,

— vailla epätavallista pintakosteutta,

— vailla vierasta hajua ja/tai makua.

Aprikoosien on oltava huolellisesti poimittuja.

Tuotteiden on oltava riittävän kehittyneitä ja riittävän kypsiä.

Aprikoosien kehitysasteen ja kunnon on oltava sellainen, että ne:

— kestävät kuljetuksen ja käsittelyn, ja

— saapuvat tyydyttävässä kunnossa määräpaikkaan.

B. Luokitus

Aprikoosit luokitellaan kolmeen jäljempänä määriteltävään luokkaan.

i) Ekstraluokka Tähän luokkaan luokiteltujen aprikoosien on oltava erittäin hyvälaatuisia. Niiden on oltava muodoltaan, kehitysasteeltaan ja väriltään lajikkeelle ominaisia, kun otetaan huomioon niiden tuotantoalue. Niiden on oltava täysin virheettömiä hyvin vähäisiä kuoren virheitä lukuun ottamatta, edellyttäen että virheet eivät vaikuta tuotteen ulkonäköön, laatuun, säilyvyyteen ja pakkauksen ulkoasuun.

ii) I luokka Tähän luokkaan luokiteltujen aprikoosien on oltava hyvälaatuisia. Niiden ominaisuuksien on oltava lajikkeelle tyypillisiä, kun otetaan huomioon niiden tuotantoalue. Mallon on oltava täysin virheetön. Niissä voi kuitenkin olla seuraavia vähäisiä virheitä, edellyttäen että virheet eivät vaikuta tuotteen ulkonäköön, laatuun, säilyvyyteen ja pakkauksen ulkoasuun: — vähäinen muodon tai kehitysasteen vajavuus, — vähäinen värivirhe, — vähäisiä hankaumajälkiä, — vähäisiä auringonpaahteen jälkiä, — vähäiset, muodoltaan pitkänomaiset kuorivauriot sallitaan 1 cm:n rajoissa, muiden vaurioiden kokonaispinta-ala ei saa ylittää 0,5 cm2:ä.

iii) II luokka Tähän luokkaan kuuluvat aprikoosit, joita ei voida luokitella ylempiin luokkiin, mutta jotka täyttävät edellä määritellyt vähimmäisvaatimukset. Niissä voi olla kuorivaurioita, edellyttäen että niiden laatuun, säilyvyyteen ja ulkoasuun liittyvät olennaiset ominaispiirteet säilyvät muuttumattomina, seuraavissa rajoissa: — 2 cm:n pituisia pitkänomaisia virheitä, — muiden vaurioiden kokonaispinta-ala ei saa ylittää 1 cm2:ä.

III. KOKOLAJITTELUA KOSKEVAT SÄÄNNÖKSET

Koko määritetään hedelmän poikkileikkauksen enimmäishalkaisijan mukaan. Ekstra- ja I luokassa hedelmät on lajiteltava koon mukaan.







Luokka Vähimmäishalkaisija (mm) Samassa pakkauksessa olevien hedelmien suurin kokoero (mm) Extra 35 5 I ja II (koon mukaan lajitellut) 30 10 II (lajittelemattomat) 30 —

IV. SALLITTUJA POIKKEAMIA KOSKEVAT SÄÄNNÖKSET

Jokaisessa pakkauksessa sallitaan laatu- ja kokopoikkeamien rajoissa tuotteita, jotka eivät ole kyseisen laatuluokan vaatimusten mukaisia.

A. Sallitut laatupoikkeamat

i) Ekstraluokka Viisi prosenttia lukumäärästä tai painosta aprikooseja, jotka eivät vastaa tämän luokan vaatimuksia, mutta jotka täyttävät I luokan vaatimukset tai jotka poikkeuksellisesti hyväksytään tämän luokan sallittujen poikkeamien rajoissa.

ii) I luokka Kymmenen prosenttia lukumäärästä tai painosta aprikooseja, jotka eivät vastaa tämän luokan vaatimuksia, mutta jotka täyttävät II luokan vaatimukset tai jotka poikkeuksellisesti hyväksytään tämän luokan sallittujen poikkeamien rajoissa.

iii) II luokka Kymmenen prosenttia lukumäärästä tai painosta aprikooseja, jotka eivät vastaa tämän luokan vaatimuksia eivätkä vähimmäisvaatimuksia, lukuun ottamatta tuotteita, joissa on mätää, selviä pintavikoja tai jotka ovat muuten pilaantuneet kulutukseen kelpaamattomiksi.

B. Sallitut kokopoikkeamat

Kaikissa laatuluokissa 10 prosenttia lukumäärästä tai painosta aprikooseja, joiden koko on 3 mm:n rajoissa vähimmäiskoosta tai pakkauksen päällä ilmoitetusta koosta.

V. KAUPPAKUNNOSTUSTA KOSKEVAT SÄÄNNÖKSET

A. Tasalaatuisuus

Kunkin pakkauksen sisällön on oltava tasalaatuinen, ja sisällettävä ainoastaan samaa alkuperää, lajiketta sekä laatu- ja kokoluokkaa (jos tuote on lajiteltu koon mukaan) olevia aprikooseja, ja ekstraluokassa aprikoosien on oltava myös samanvärisiä.

Pakkauksesta näkyvän sisällön osan on edustettava koko sisältöä.

▼M1

Poiketen siitä, mitä tätä kohtaa edeltävissä säännöksissä säädetään, tämän asetuksen soveltamisalaan kuuluvia tuotteita voidaan sekoittaa ► nettopainoltaan enintään kolme kiloa ◄ olevissa myyntipakkauksissa erilajisten hedelmien ja vihannesten kanssa komission asetuksessa (EY) N:o 48/2003 ( 6 ) vahvistetuin edellytyksin.

▼B

B. Pakkaaminen

Aprikoosit on pakattava siten, että ne tulevat suojatuiksi sopivalla tavalla.

Pakkauksen sisällä käytettävien materiaalien on oltava uusia, puhtaita ja sellaisia, ettei niistä aiheudu tuotteiden ulkoista eikä sisäistä pilaantumista. Kaupallisilla merkinnöillä varustettujen materiaalien, erityisesti paperien tai etikettien käyttö on sallittua, edellyttäen että painatus tai kiinnitys tehdään myrkyttömällä painovärillä tai liimalla.

Pakkauksissa ei saa olla mitään vieraita esineitä.

▼M3

Yksittäisiin tuotteisiin kiinnitettävien merkintöjen on oltava sellaisia, että niistä ei aiheudu niitä poistettaessa näkyviä liimajälkiä tai kuoren vaurioita.

▼B

C. Kauppakunnostus

Aprikoosit voidaan tarjota myytäviksi:

— pienpakkauksissa,

— pakattuna yhteen tai useampaan toisistaan erotettuun kerrokseen,

— irtotavarana pakkauksessa, lukuun ottamatta ekstraluokkaa.

VI. MERKITSEMISTÄ KOSKEVAT SÄÄNNÖKSET

Kunkin pakkauksen samalla sivulla on oltava selvin, pysyvin ja pakkauksen ulkopuolelle näkyvin kirjaimin seuraavat merkinnät:

▼M3

A. Tunnistusmerkinnät

Pakkaajan ja/tai lähettäjän nimi ja osoite, tai

tämä maininta voidaan korvata:

— kaikkien pakkausten osalta esipakkauksia lukuun ottamatta pakkaajaa ja/tai lähettäjää vastaavalla, virallisen yksikön antamalla tai hyväksymällä koodilla, jota edeltää maininta ”pakkaaja ja/tai lähettäjä” tai vastaava lyhenne;

— yksinomaan esipakkausten osalta yhteisöön sijoittautuneen myyjän nimellä ja osoitteella, joita edeltää maininta ”pakattu …. varten” tai vastaava maininta. Tässä tapauksessa merkinnän on sisällettävä myös pakkaajaa ja/tai lähettäjää vastaava koodi. Myyjän on annettava kaikki valvontayksiköiden tarpeellisiksi katsomat kyseisen koodin merkitystä koskevat tiedot.

▼B

B. Tuote

— ”Aprikooseja”, jos sisältö ei ole näkyvissä,

— Lajikkeen nimi ekstra- ja I luokassa.

C. Tuotteen alkuperä

— Alkuperämaa ja tarvittaessa tuotantoalue tai kansallinen, alueellinen tai paikallinen nimitys.

D. Kaupalliset tiedot

— Luokka

— Kokoluokka (jos tuote on lajiteltu koon mukaan) vähimmäis- ja enimmäishalkaisijoin ilmaistuna.

E. Virallinen tarkastusmerkintä (vapaaehtoinen).

▼M3

Ensimmäisessä alakohdassa mainittuja tietoja ei tarvitse antaa pakkauksiin tehdyissä merkinnöissä, jos viimeksi mainitut pakkaukset sisältävät myyntipakkauksia, jotka näkyvät ulospäin ja joihin kaikkiin on tehty kyseiset merkinnät. Kyseisiin pakkauksiin ei saa tehdä merkintöjä, jotka voivat johtaa harhaan. Jos nämä pakkaukset on pakattu kuormalavalle, kyseiset tiedot on annettava vähintään kuormalavan kahdelle sivulle näkyvästi sijoitetulla lomakkeella.